হামজা: এই দোকানদার ভাই এক কাপ চা দাও।  সহকারী: হামাকে একটা কপি লাগা।  দোকানদার: কাচা মাল বেচি না স্যার- হাটে যেতি হইব।  সহকারী: বুঝলেন ভাইজান এই গ্যারামের ব্যাঁবাক অসিক্ষিত।  হামজা: থামবি; ঐ দেখ একটা যুবক যায়- চল ওকে কিছু জিজ্ঞেস করি।  সহকারী: হাওয়াই গা ভাসিয়ে হেলে দুলে এগিয়ে যাচ্ছে জাতির ভবিষ্যৎ!  হামজা: (যুবকের কাছে গিয়ে) হাই স্মার্ট বয়!  যুবক: (একটু বিস্মিত হয়ে) আপনারা?  হামজা: আমরা টেলিভিশন থেকে এসেছি। আপনার নাম প্লিজ?  যুবক: পা কাটা আব্দুল।  হামজা: তা মি. আব্দুল গতকাল তো ১৬ই ডিসেম্বর ছিল- এ বিষয়ে কাল সারাদিন কি করেছিলেন?  যুবক: আমি এবং আমার কয়েকজন বন্ধুর সহায়তায় মুক্তিযুদ্ধ নিয়ে নাটক করেছিলাম।  হামজা: খুবই প্রসংশনীয় উদ্যোগ। তা নাটক করতে কোন সমস্যা হয়নি তো?  যুবক: আমি যেখানে থাকি সমস্যা তার ধারে কাছেও ভেড়ে না (ভাব নিয়ে)! আর তাছাড়া গ্রামের প্রতিটা বাড়ি থেকে চাঁদা উঠাইছিলাম- আয়োজনে কোন ঘাটতি ছিল না।  হামজা: না আমি আসলে জানতে চাচ্ছিলাম, এ এলাকায়  তো আওমে লীগ, বিএনপি ও জামায়াত- সমানে সমান; তাই কোন রাজনৈতিক সমস্যা হয়েছিল কি-না?  যুবক: হাঃ হাঃ হাঃ! রাজনৈতিক সমস্যা? প্রশ্নই ওঠে না। কেননা এলাকার প্রতিটা রাজনৈতিক নেতাদের কথা মাথায় রেখে আমরা নাটক করেছি।  হামজা: ঠিক বুজলাম না?  যুবক: না বোঝার তো কিছু নেই! লীগের নেতার কাছে নাটক উপলক্ষে চাঁদা চাইলাম, তিনি বললেন- নাটকে যেন জিয়াউর রহমানের নাম না নেওয়া হয়। বিএনপির নেতার কাছে চাঁদা চাইলে তিনি বললেন, শেখ মুজিবরের কোন কথা যেন নাটকে না থাকে।  হামজা: জামায়তের নেতার কাছে জাননি?  যুবক: হ্যাঁ  গিয়েছিলাম। তিনিও টাকা দিয়ে বললেন, নাটক থেকে রাজাকারদের পাঠ উঠিয়ে দিতে।  হামজা: তাহলে মুক্তিযুদ্ধ নিয়ে নাটক করেননি?  যুবক: কেন করবো না? অবশ্যই করেছি।  হামজা: কিভাবে?  যুবক: নাটকে জিয়াউর রহমান, শেখ মুজিবর রহমান এঁনাদের নাম একবারও নিইনি।  হামজা: আর রাজাকার?  যুবক: নাটকে ওদেরও কোন পাঠ দিইনি।  সহকারী: (দর্শকদের দিকে মুখ করে) মুক্তিযুদ্ধের নাটক অথচ শেখ মুজিবর রহমানের কথা নেই, নেই রাজাকারদের বিভৎস চেহারার বর্ণনা!  হামজা: মুক্তিযুদ্ধ সম্পর্কে আপনার কোন ধারণা?  যুবক: দেখুন  মুক্তিযুদ্ধ আমাদের বিরাট একটা অর্জন। আমি মুক্তিযুদ্ধাদের অন-র থেকে শ্রদ্ধা করি। যাই হোক, পাকিস্তানের খেলা বোধহয় এতক্ষণে শুরু হয়ে গেল- আমি এখন যাই।  হামজা: আপনাকে ধন্যবাদ।  যুবক: জ্বি। আবার দেখা হবে।